Niðurstöður nýtast við stefnumótun og til að efla hagsmunagæslu í þágu félagsmanna Bandalag háskólamanna ( BHM ) hefur falið fyrirtækinu MMR að gera rafræna könnun á viðhorfum félagsmanna aðildarfélaga til ýmissa þátta er lúta að kjaramálum , vinnuumhverfi og líðan á vinnustað . Niðurstöður munu m.a. nýtast í vinnu við mótun nýrrar stefnu bandalagsins , sem nú stendur fyrir dyrum , og til að efla hagsmunagæslu í þágu félagsmanna . Könnunin mun ná til allra félagsmanna aðildarfélaga BHM samkvæmt félagaskrá . Þátttakendum verður sendur tölvupóstur með hlekk inn á könnunina . Ítrasta trúnaðar verður gætt við meðferð upplýsinga og ekki verður hægt að rekja svör til einstakra svarenda . BHM hvetur félagsmenn til að svara könnuninni . Mikilvægt er að sem flestir taki þátt svo niðurstöður nýtist sem skyldi .